text:
Il so câs, di fat, al è emblematic di cemût che ancje a Parîs si fronte la cuistion basche. La muart di López Peña e je rivade sul finî di Març, al pararès par vie di complicancis leadis a di un intervent chirurgjic. Herrira e ricuarde però che la sô famee e à savût dal so trasferiment in ospedâl dome dopo vot dîs e dome in gracie dal alarm dât di altris presonîrs. Une volte savût là che al jere stât puartât, ae sô famee i è stât impedît cualsisei contat e si ur a platât il cuadri esat des sôs condizions di salût. La notizie de sô muart e je stade comunicade ae famee dome dodis oris dopo che e jere rivade e par viodi il so cuarp a àn vût di spietâ altris trê dîs e, ancje ta chel câs, dome di daûr di un veri. A rindi inmò plui indecent il compuartament des autoritâts si à vût il dinei a di un miedi di fiducie de famee di assisti ae autopsie fate sul cuarp dal presonîr, fat che nol jude a fâ buine la version uficiâl su lis causis naturâls de sô muart. Un altri câs une vore seri al è chel dal presonîr Ibon Fernandez de Iradi che al patìs di sclerosi multiple, ma che al reste sierât in galere cence vê la assistence che e covente par une malatie dal gjenar. Herrira te sô denuncie e invide il guvier di Parîs a cambiâ la sô politiche carcerarie, ancje a front de fin de lote armade di ETA e dal procès di pâs inviât intal Paîs Basc.
Il blog di Internazionalitari al nas di une trasmission di Radio Onde Furlane e al fevele, cuntun tai nazionalitari, des nazions cence stât e des minorancis nazionâls de Europe.
10/04/13
Paîs Basc: denuncie di Herrira pe muart di Xabier López Peña
Il so câs, di fat, al è emblematic di cemût che ancje a Parîs si fronte la cuistion basche. La muart di López Peña e je rivade sul finî di Març, al pararès par vie di complicancis leadis a di un intervent chirurgjic. Herrira e ricuarde però che la sô famee e à savût dal so trasferiment in ospedâl dome dopo vot dîs e dome in gracie dal alarm dât di altris presonîrs. Une volte savût là che al jere stât puartât, ae sô famee i è stât impedît cualsisei contat e si ur a platât il cuadri esat des sôs condizions di salût. La notizie de sô muart e je stade comunicade ae famee dome dodis oris dopo che e jere rivade e par viodi il so cuarp a àn vût di spietâ altris trê dîs e, ancje ta chel câs, dome di daûr di un veri. A rindi inmò plui indecent il compuartament des autoritâts si à vût il dinei a di un miedi di fiducie de famee di assisti ae autopsie fate sul cuarp dal presonîr, fat che nol jude a fâ buine la version uficiâl su lis causis naturâls de sô muart. Un altri câs une vore seri al è chel dal presonîr Ibon Fernandez de Iradi che al patìs di sclerosi multiple, ma che al reste sierât in galere cence vê la assistence che e covente par une malatie dal gjenar. Herrira te sô denuncie e invide il guvier di Parîs a cambiâ la sô politiche carcerarie, ancje a front de fin de lote armade di ETA e dal procès di pâs inviât intal Paîs Basc.


c: text/html

text:
Inte
suaze di un apontament inmaneât dal guvier de Comunitât Autonome
Basche e de rêt europeane NPLD al è stât presentât un rapuart sul
impat economic dal euskara. Si trate dal prin studi sientific
european che al fronte in detai il pês reâl di une lenghe
minorizade intal tiessût economic de societât che le fevele. Pal
referent de politiche linguistiche de CAB, Patxi Baztarrika, il studi
al mostre a clâr la impuartance dal euskara ancje sul plan economic
e al permet di sdrumâ i prejudizis che a metaressin in dubi la
utilitât di cheste lenghe. L’euskara al rapresente il 4,2% dal
prodot interni sporc de Comunitât Autonome basche e al garantìs il
6,28% de ocupazion, ven a dî passe 56 mil puescj di vore: sù par jù
43 mil direts, passe 3 mil indirets e cuasi 10 mil di indot.
Font:
El Diario,
15/10/15

robotstxt: allowed

filter: keep


text:
sabato 23 aprile 2011
Il cartel par Udinese Parme
Vuê intant sperìn ben... che a mi, chel Amauri alì, mi fâs une vore di pôre...
Al è bulo... ma a son bulos ancje i nestris... :)
Scrit di gelo stellato a lis 11:27 1 salvadis che a vevin alc ce dî Etichetis: cartei da l'Udinese
giovedì 21 aprile 2011
Emozions di ingjustri e no dome chel
Viodìn se o rivi adore a tornâ a cjapâ in man chest blog. Tant par començâ us lassi cuntune gnove di sabide stade. E jere la premiazion dal concors par poesiis par furlan "Emozions di ingjustri" di Basilian e o jeri premiât cul prin premi. Benon, brâf, o disarês voaltris. E o soi content, une vore, us disarai, ma dome pe vincite, ma par altris robis, che us conti, cussì, tant par fâ une cjacarade.
La prime e je la poesie, in gjenerâl.
La int, ogni tant, mi dîs "tu che tu scrivis poesiis" o ancjemò piês, "tu che tu sês un poete"...
E jo, ogni volte, un pôc o rît, a chês peraulis.
Jo, di poesiis, i rispuint, 'nt varai scritis, te me vite, sì e no une desene, forsit vincj, cjo.
Al è clâr, pensîrs poetics ju scrîf, a seconde dai moments , une volte ogni doi dîs, ma la poesie, e je une robe che i vûl studiât une vore, prime di butâ jù une, e vûl pensât une vore prime di rivâ a tirâ fûr un viers che al sedi bon, che al sedi adat, che al sedi metricamentri a puest. Che dopo, al sedi ancje origjinâl... ben, chel al è pratindi masse. Cun di plui, i vûl ancje studiât une vore par rivâ a preseâlis, lis poesiis.
E cussì, cheste poesie, e je une di chês 15 o 20 che o crôt che a sedin vonde buinis, e par chel o ai gust che e sedi stade ricognossude. I ai metût plui o mancul un mês, par scrivile, zirant e voltant lis peraulis e cirint di partî di une imagjine, e rivâ a cambiâ, tal cors dai viers, l'aiar (il mood), fasintle passâ dal simpatic al dolorôs, rivant al finâl dal timp lât che mai al torne.
Po dopo, seconde robe che volevi contâus, e je la sô nature di poesie sintude, personâl, privade, che però o volevi cirî di rindi in maniere gjenerâl. Il Re al jere gno barbe, persone une vore particolâr, une vore facile di viiodi, ma une vore dificile di capî. Par tancj, al finive sot la categorie dai "mieç mats", dai borderline, ma par chei pôcs che a rivavin a lei daûr de aparince, al jere une persone uniche, dificile di dismenteâ, ancje cence vê nuie a ce fâ cun jê, si no une batute o un mandi, passant pe place di Sclaunic.
Insome, al è stât biel, a part mê mari e gno pari, che al jere prevedibîl, viodi ancje altre int che si è emozionade, (jo comprendût) intant che o leievi la poesie. Mi à fat pensâ al podê des peraulis, e parcè di no, ancje de lenghe. "Il Re" e je une poesie che no sarès mai podude nassi par talian, ancje se o pensi di rivâ adore a dominâ ben ancje chel, come lenghe. E pûr, il podê vêr des peraulis, lu ai cjatât tal furlan.
Us al à lassi chi sot, cheste poesie.
Intune cierte maniere al è un salût a gno barbe, e speri che a chel che al passe par chi i plasi.
IL RE
Ti viôt ancjemò,
In pîts su la puarte a cjalâ la place,
Simpri cun chê gjachete,
[sporcje,
Che e steve sù di bessole.
Ti viôt cu la cjiche che e dispetene l’aiar
[in bocje,
[cun mancul dincj che un piron.
E zulugne o cialis, la barete di lane simpri intor,
Come par dî a ducj
Jo no soi di chest mont, ni di un altri.
E sec, cantesemât, ti viôt che tu ciris di mostrâmi
Che di ce che al è stât e al vignarà
[cumò,
Tu tu sês il Re.
E ti viôt,
[come cumò
In chê matine di Mai, involuçât tai linçûi,
Che a fature a rivavin a platâti
[il mâl.
Fevelâmi cence peraulis
Come un frut che al cîr di spudâ cuintri lis stelis.
Ma jo no ai volût vioditi
[lâ vie
E cumò,
[barbe,
Che tu âs traviersât chê puarte
[cence clâf o mantiis
Mi pâr di vioditi, fer su la place,
Ma al è dome un ricuart.
Scrit di gelo stellato a lis 15:43 3 salvadis che a vevin alc ce dî Etichetis: poesiis par furlan, robis che o scrîf
sabato 9 aprile 2011
Il cartel par Udinese Rome
Masse cjalt vuê par stâ cjase... ma cinc minûts par chest cartel pe partide scugni cjatâju
ancje se çuet, vuê speri propit che i fasìn il cûl madûr a chei sassins zâi e ros :)
Scrit di gelo stellato a lis 18:16 2 salvadis che a vevin alc ce dî Etichetis: cartei da l'Udinese
Iscriviti a: Post (Atom)


text:
O âi vint il concors plui figo dal web!!!
E si che la conte che à vint il concors di scheletri.com o veve une frase par dialet e âi di dî gracie al Dree dal Furlanist
e soredut al Curtissâr
par vemale voltade juste, mi soi metût adun a voltâ dute le conte par furlan. Speri ch’a us plasi.
NÛF DI OTUBAR
O crodevi che la piês robe ch’a podès capitâmi fos ce ch’a l’è sucedût a Marieto, chel ch’al è colât dal cjariesâr grant e al è restât paralizât. Puaret… al moveve dome lis ceis. Sin lâs a cjatâlu, ancje cu la mestre e cul Plevan. Ma ogni volte al discocolave i voi e al tacave a vaî, cussì vin fermât di lâ.
Prime di Marieto, crodevi che il piês ch’al podeve capitâmi al fos sedi lassât di Irme, ma a son bielzà trê agns che lu à fat e si e no che mi visi di je, cuant che la viôt a Messe Grande.
Il fat al è che jo no rivi a vê pôre di murì.
None Catine a cirût di sclarimal, une volte, ma le mame ja dit di dut!
– Al ge lo dirè cuant c'al sarà pi grant! – à businât.
Ma jo, un tichinin o vevi capît: veve voe di dimi che jo no pues murì, nancje di fan!
Cumò no sai sa je vere, ma soi sigûr di sedi diferent di chei altris fantacins.
A tredis agns soi sbrissât ju tal straplomp daûr di cjase e a rodolons soi lât a finîle fin di sot il mont. Mi erin restadis in tor dome lis mudantis.
A sedis agns, par zûc, mi soi butât in te aghe dal lât, la gnot da l’ultin da l’an, e soi saltât fûr doi dîs dopo.
A disesiet soi lât sot la Flavia di Don Erminio; trê dîs dopo sot da la coriere da lis cinc.
Doi mês fa, intant che tornavi dal borc di sore, in plene, o âi cjapât in plen la scrove dai Monticoli e ja l’âi copade. La Lambreta jere a tocs, ma jo soi scjampât e ancje chest colp no mi soi fat nuie.
Dome usgnot âi capît ce ch’al po sedi piês di murì.
Cjaminavi a dut sglavin sul rivâl dal lât gnûf, cjalant le aghe che balave tal scûr. In chel, dal Toc, su adalt, âi sintût dut un sdrumâ e fracassâ.
Un slac, âi pensât prin che il mont mi colàs intor.


text:
Su la rêt sociâl Twitter lis lenghis plui dopradis a son l’inglês, cun passe il 60% dai messaçs totâi, e il portughês, cul 9,5%. Chest almancul daûr dai dâts di un studi che al è stât fat in colaborazion cul motôr di ricercje Google. Se la seconde posizion dal portughês e pues lassâ un tic maraveâts, une sorprese inmò plui grande si le à tal scuvierzi che la lenghe minorizade plui doprade su Twitter e je il galizian, che e je fintremai denant dal catalan. Inte classifiche gjenerâl des lenghis plui dopradis su cheste rêt sociâl, il galizian al ocupe il vincjedoiesim puest. Si à ancje di dî che une part dai utents di lenghe galiziane nol ven calcolât par vie che si poie su Lareta.net, o sei un sisteme similâr a Twitter ma svilupât a nivel locâl.
Font: Vieiros Galiza Hoxe, 05/10/09


text:
MUSIS DI…FACEBOOK. Average Furlan Guy: il “tipic furlan” che al è un grant sucès
La pagjine Facebook de Patrie al è un imprest par difondi il gjornâl, ma ancje par incuintrâ i letôrs e par dialogâ cun lôr e cu la int che e baline pal social network. E cussì al capite di cjatâ cualchi realtât interessante…
✽✽✽
A son i ultins rivâts, ma a àn za fat il disastri. Plui di 18.000 like (i “mi piace”) in pôcs mês di vite, une percentuâl di difusion dai contignûts miôr dal Facebook dal Messaggero Veneto che al à il tripli di adesions: ve ca chei di “Average Furlan Guy”. Il non, par inglês, al starès plui o mancul par “il tipic furlan” o “il furlan medi”: i tipics “tic” dai furlans a vegnin esaltâts o metûts a confront cun chei dai forescj. Il biel al è che dispès a son robis che si podaressin considerâ difiets, cuntune operazion di “ribaltament” che e puarte a vê braùre ancje di chei, e ancje la maniere di descriviju no je masse “politically correct”. Ma cui sono chescj “fûr cul cjâf”?
–––
Mandi, “guys”! Cui aministrial la pagjine, di dulà sêso e cemût mai il titul par inglês?
Mandi!! O saressin in sîs, ma o scrivìn in cinc: Nicola (Nick), Marco (Marco), Simone (Glere) di Tisane e dintors, Enrico (iQ) di Udin, Fabio (Il Balla) di Sant Vît al Tiliment. Etât jenfri i 21 e i 29 agns. Cualchidun di nô al è aministradôr di pagjinis Facebook di rilevance nazionâl. Il titul par inglês al sunave ben, disìn: al è vignût fûr par puartâ une vintade di gnûf tal Friûl. Nus someave adat par proietâ il Friûl te ete digjitâl.
–––
Cemût e cuant ise nassude la pagjine (ancje tart rispiet a tantis altris furlanis)? E si saressiso spietâts un sucès dal gjenar?
La idee i è vignude a Nick, notant altris pagjinis talianis, e ancjemò di plui forestis, che a vevin par teme l’argoment “average guy” (fantat/persone tipiche): “Parcè no vino di fânt une sul Friûl e o tachìn a coionâsi di bessôi?”. Cjacarant cun Marco, al è stât entusiast de idee e o vin metût sù insiemi la pagjine, ai 25 di Fevrâr dal 2014. Par un pôc al à scrit cun nô ancje un nestri amì (Stefano), ma si è in pratiche ritirât. Dopo a son rivâts Glere, iQ e Il Balla, che a an dade une gruesse man a slargjâ lis ideis e lis publicazions.
Nô o sin rivâts par ultins, ma o volevin deventâ la miôr pagjine furlane su Facebook, puartant inovazions e fasint imagjins ORIGJINÂLS (fatis cul nestri cjâf) e no copiadis ator par Facebook. O pensavin di rivâ al plui a dîs mil “like” e invezit e je stade une sorprese lâ indevant a cressi oltri. Nus fâs plasê savê che lis nestris descrizions dal furlan tipic a sedin cussì sintudis, seguidis e condividudis: al vûl dî che lis tradizions no son dismenteadis, e nô o larìn indevant a cirî di puartâlis in lûs.
–––
Voaltris o descrivês e cuasi o esaltais ancje difiets tipics: jessi cjochetons, une cierte ruspidece, l’”average furlan vecjo” (il “tipic vecjo furlan”) preocupât dome dai siei cudumars… No vêso vudis critichis di cualchi “tipic benpensant”?
Sì, o vin simpri pensât di descrivi il vêr furlan cence restrizions, censuris e moralisims inutii: il furlan te intimitât al è cussì, parcè varessino di descrivilu in altris manieris? Lu fasìn ancje par esaltâ il furlan e il nestri mût di vivi, cence invezit par fuarce dovêi vaî parsore. Clâr che lis critichis a son rivadis, ma mancul di chês che o pensavin. Tal 90% dai câs, i moraliscj a vegnin a fasi sintî, tramite coments, cuant che o publichìn l’intercalâ plui famôs de lenghe furlane: la blesteme. O cualchidun tal imprin nus diseve “la vêso finide di coionâ i furlans?”.
Purtrop chê int che nus critiche no à un mût di pensâ adat ai social e no si rint cont di cuale che je la realtât e lis nestris intenzions. Se cualchidun nol vûl sintî lis veretâts sul Friûl butadis in ridi, al è libar di no seguî le nestre pagjine.
–––
Il dut, di fat, al è “cuinçât” ancje cun cualchi… ehm… blestemute chi e là: cemût rivaiso a sghindâ la censure di Facebook? E ce pensaiso di chest intercalâ dai furlans no masse “politically correct”?
Cualchidun di nô si à za fat i vues aministrant pagjinis di umorisim fuart e “dibatût”, duncje o savìn fin a ce pont fracâ la man tai contignûts. Po dopo… cjate tu un furlan che nol blestemi! Dificil? Dificil ancje duncje che un furlan ti segnali une blesteme, jessint cuasi ducj furlans te pagjine. Pal furlan tipic al è dificil propit esprimisi cence blestemâ. A voltis tu âs di capî ciertis frasis decifrant i acents tes blestemis. Chest nestri intercalâ al è di viodi tant che dôs semplicis peraulis, cence pensâ al reâl significât. O savìn che par cualchidun al podarès jessi no masse plasevul, ma e je propit une robe tipiche e no podìn fâ di mancul di ripuartâ dut chest te pagjine. O crodìn che il furlan nol blestemi par ofindi cualchidun, ma dome par dâi plui sens ae frase.
Facebook par fortune nol sta tant daûr a lis blestemis (soredut par furlan), ma plui che altri ae violence, al razisim e ae nuditât.
–––
Ce robis àno plui sucès di condivisions e di “mi plâs”?
Pal sigûr il nestri “average vecjo” e dut ce che i va daûr. La globalizazion dai ultins agns e à vualivât la culture dai zovins, duncje i personaçs che a incjarnin di plui il spirt furlan a son propit i anzians. La int in chestis imagjinis e riviôt i nonos, i vecjos dal paîs, i contadins de campagne e i cjochetons di ostarie che a zuin di briscule tra blestemis e tais di vin. A van ancje lis imagjins su lis cjochis e lis situazions intrigosis cu lis blestemis.
–––
O doprais avonde il furlan, e mi pâr che la int e rispuindi ben, doprantlu in maniere trancuile. Ce pensaiso dal ûs dal furlan su internet?
Ancje nô o fasin fature a cjacarâlu e a scrivilu, par vie dal talian fevelât sul lavôr e a scuele.
Par cont nestri, al varès di deventâ di oblic par ducj nô furlans. Facebook al podarès benon creâ une version dal social network par furlan. Al sarès di invistî di plui sul furlan tes scuelis par scrivilu e fevelâlu “uniformât”, di mût di parâ vie lis eternis diatribis tra il furlan de Alte, chel mezan e chel de Basse. O sin contents di vê metût dongje la int a fevelâlu intun unic puest virtuâl (la pagjine Facebook).
–––
Daûr dal sucès de pagjine o vês fat ancje cualchi radun, cemût isal lât? I letôrs us mandin ancje fotos e materiâi: ise une partecipazion fuarte?
Il nestri prin radun al è stât fenomenâl: no si spietavin propit dute chê partecipazion di bande dai nestris fan!
Al è stât propit biel confrontâsi (bevint guantieris di biris) cun lôr! Cualchidun si è fat ancje 50 chilometris par vignî a cjatânus. O vin propit une fuarte partecipazion di bande di ducj: nus mandin sugjeriments par gnovis imagjins, fotos di lôr cu la bandiere dal Friûl ator pal mont, fotos di lôr cjocs madûrs, e v.i. Disìn che chest al jere il spirt che cun chel o vin creade la pagjine: movi un sens fuart di partecipazion. O sin propit contents!
In zonte ae pagjine o vin ancje un grup cun plui di 1200 iscrits in continui aument par tignî contat cun chei plui acanîts. Dentri nus mandin ideis e a publichin lôr ce che a vuelin par ridi.
–––
Cualis sono lis miôr pagjinis furlanis su Facebook, o chês che o leiês di solit (a part AFG, clâr…)?
Argoment duliôs par noaltris… Tal sens che nus plasin lis pagjinis che a fasin contignûts divertents a sfont furlan, ma soredut origjinâi, come che ti vin spiegât prime. Nol è facil cjatâlis. Cuant che o vin screade la nestre pagjine, e o vin scomençât a publicâ, o vin cjatât i nestris identics post in altri pagjinis cence vignî mai citâts (par fâti un esempli). E cumò cuasi dutis lis pagjinis a son cussì. Duncje si limitìn a seguî pagjinis di informazion locâl.
–––
Secont voaltris Facebook e i social puedino judâ lis piçulis lenghis?
Dal sigûr sì, soredut lis pagjinis come la nestre!
Di cuant che e je stade creade, in tancj amîs nus fermin e nus disin: “Oh, di cuant che e je AFG o feveli ancjemò di plui par furlan e mi sint propit leât a cheste tiere”! Facebook al è un mont tant seguît cumò e duncje invistî li cul furlan e podarès jessi pardabon une buine strade. ❚
✒ Dree Venier


text:
Paîs Catalans: imigrâts al centri de bataie pe lenghe
Doprâ il catalan cuant che si fevele cu lis personis rivadis di un altri paîs al infuartìs l’ûs sociâl de lenghe e al jude la integrazion. Al è ce che a pensin la Plataforma per la Llengua, il Consorci per a la Normalització Lingüística e la Fondazion “Jaume Bofill” che a àn inviât la campagne “Si us plau, parla’m en català” che e à propit chê di sburtâ i catalans a doprâ la lôr lenghe ancje cun cui che al rive di inaltrò. Come testemonis de campagne a son ancje personalitâts di divignince foreste che a àn fat lôr il catalan, tant che i scritôrs Najat El Hachmi e Laila Karrouch, il sociolic Miguel Fernández, e il sportîf Bojan Krkic. Sul valôr dal catalan pe integrazion si veve za ativade ancje une campagne de associazion Immi.cat.
Font: Mon Divers, 14/05/08


text:
E
je stade presentade la cuinte edizion de
Redadeg, o sei la corse bienâl
pe lenghe bretone, in program dai 29 di
Avrîl ai 7 di Mai. La manifestazion
e scjavaçarà dute la Bretagne
storiche di Sant Ervlan / Saint-Herblain a Lokoal-Mendon
suntun percors di sù
par jù 1.700
chilometris. La corse, ispirade ae Korrika
basche, e je compagnade dilunc vie dal so
davuelzisi di apontaments inmaneâts di aministrazions e
associazions locâls. Par partecipâ associazions,
ents, impresis e citadins a puedin comprâ un o plui chilometris di
corse inte trate che ur va miôr. I bêçs cjapâts sù cu
la iniziative a son doprâts par
finanziâ progjets che a promovin la lenghe bretone.
Font:
Breizh Info,
05/04/16


text:
Un biel viaç, chel in Scozie: cul avion de Catalogne a Prestwick, di li cul tren a Glasgow e a Gourock, po dopo in barcje fin a Dunoon e di li finalmentri o vin tacât a pedalâ pardabon cu lis nestris bicicletis: plui indevant o metarai la mape dal zîr, par cumò fotos e cualchi coment.
Prin di dut, cemût che si spietavin o vin cjatât tancj nûi e avonde ploie e ogni tant ancje un aiaron incuintri: ce che no mi spietavi al jere che tantis des fotos che o ai fat a vignissin tant mâl. Ca o met une selezion di chês che plui o mancul si salvin!
Di Dunoon a Tig-na-bruaich: rivis sù che nus tain avonde lis gjambis e il flât, soredut par vie che a son lis primis, ancje e je la prime ploie.
Di Tig-na-bruaich a Kilmartin: o cjatìn lis primis vacjis scozesis pelosis!!!
Di Kilmartin, un puest plen di storie (e di preistorie) pardabon di no pierdi, a Lochawe, cul biel cjistiel di.
Di Lochawe (in tren fin a Connel) a Glen Coe, passant devant dal cjistiel di Stalker.
Di Glen Coe a Fort Williams: une scurtarole da pît de mont plui alte di Scozie, par no cjapâ un stradon une vore traficât. Ae fin une grande fadie, rivis sù che no molin, clapigne e crets, cence podê gustâ par vie dai tavans e dai trements moscjins di chenti, i midges, che se si fermin plui dal timp di meti in bocje un biscot nus rivin intor a centenârs. Ma il paisaç pardabon biel, cundut che al è un implant di culture dai boscs cun tais totâi, une vore diferents di ce che, par fortune e in graciis dai nestris forestâi, al sucêt in Friûl.
Di Fort Williams in tren e traghet fin te isule di Skye, li che o cjatìn un biel soreli.
La matine a visitâ il cjistiel di Eilean Donan e po dopo jù pe isule di Skye fin tal paisut di Elgol (cuntun piçul tribût ae rose dal sgarç, simbul di Scozie).
Une gjite in barcjie a viodi fochis (che no son tes fotos) e uciei di mâr, masse nûi e moviment par che lis fotos mi vegnin di sest.
Di Elgol di gnûf sù par mieze isule fin a Struan, passant devant di un cimitieri ossianic e dongje di monts spetacolârs.
Al passe un altri pâr di dîs, un di ploie a Skye fins a Uig e di li cul traghet fin tes Ebridis esternis. Dopo de part di mont de Isule di Lewis e Harris, incrosant dute la isule o rivìn a Callanish, cui siei cerclis di piere che par gno cont no àn nuie di mancul di Stonehenge. Pôc plui a a Nord un dai Brochs (costruzion protostoriche in forme di tor taronde) conservâts miôr e un paisut di cjasis di piere nere, cul cuviert di torbe e jerbe. Lant indevant fin a Stornoway une biele foto a un biel bo scozês!
Si torne in barcje fin in Scozie grande, a Ullapool.
Dopo doi dîs di stâ fers par cjatâ une gome di biciclete gnove e montâle o tornìn a lâ sù e jù: par recuperâ dîs, cundut des rivis sù, dal aiar e tai ultins doi dîs ploie ancje fuarte, in cuatri tapis di plui di sessante chilometris in dì o fasìn dute la cueste ocidentâl che nus reste e chê setentrionâl e o rivìn a Thurso, cun tos e mâl di cuel.
O passìn tes isulis Orcadis, li che a son monuments preistorics impuartantons: lis cjasis neolitichis di Skara Brae, li che si pues viodi ancjemò i mobii di piere, e lis pieris di Brodgar e di Stennes. Ancje un pôc di soreli, ma tant aiar che mai.
Dopo doi dîs tes orcadis o rivin a Aberdeen in nâf e a pene plui a Sud a son i rescj de fuartece di Dunnottar e une cueste maraveose.
Po dopo o sin stâts cuiets, tornant bande Edimburc e Glasgow cul tren, ma o vevin za fat pôc mancul di 900 km in bici e un disnivel cumulât in rive sù di plui di 10.000 metris.


text:
Ai
28 di Avrîl, a Irun, si à vût la firme e la presentazion al public di un
document, batiât “Impegn pe strategjie nazionâl…”, sotscrit dai rapresentants
de çampe indipendentiste basche, di Eusko Alkartasuna, Aralar, Alternatiba e
Abertzaleen Batasuna. Il test al presente cinc obietîfs e cinc principis che
chestis fuarcis politichis si impegnin a puartâ indenant adun par superâ il
conflit politic e par fâ sù un Paîs Basc libar e solidari. Achì si propon la
traduzion integrâl dal document.
JENTRADE
La
Çampe indipendentiste, Eusko Alkartasuna, Alternatiba, Aralar e Abertzaleen
Batasuna adun, o vin decidût di cjapâ un impegn fer e strategjic par meti adun
lis nestris fuarcis tignint però la pluralitât sei tant che fonde che obietîf
finâl; un impegn par dopleâ i nestris sfuarçs e jessi plui fuarts intal sburtâ la
costruzion nazionâl e la trasformazion sociâl; un impegn cuntun obietîf clâr: rivâ
a di un Paîs Basc, une Euskal Herria sovrane e solidarie, e cjapâ la strade par
fâ sù une Euskal Herria fondade su la pâs, la libertât e la justizie.
O
valutìn in maniere positive i cambiaments che si àn vûts intai ultins mês in Euskal
Herria e la gnove stagjon politiche che si è inviade in gracie di chescj cambiaments.
E o volìn dâi une rispueste positive. Par chest motîf o crodìn che e sedi
rivade la ore, cul meti adun lis fuarcis, di sburtâ la costruzion nazionâl e la
trasformazion sociâl, ma ancje di frontâ la crisi di sisteme che e colpìs a
muart i dirits sociâi e dal lavôr dai citadins e dai lavoradôrs. E je ore di
difindi i dirits individuâi e coletîfs des personis che a formin la societât, a
partî de avualiance des oportunitâts, de atenzion e de tutele dal planete.
Si
e je vere che la liberazion nazionâl si compagne cu la liberazion sociâl, inte situazion
di crisi che o sin daûr a vivi, o vin di grampâsi cun plui fuarce di simpri a
chest principi. Par chest o rivendichìn il leam e il pês des diviersis lotis.
O
sin sigûrs che o superarìn i disacuardis e lis divisions che intai ultins agns si
àn vûts tra lis diferentis fuarcis politichis, e che o vin la ocasion de meti
adun une union salde di fuarcis indipendentistis e nazionalitaris, di çampe.
Tant
che dimostrazion de nestre volontât politiche o volìn declarâ denant de societât
basche il nestri impegn intal imbastî une strategjie nazionâl cul dialic e cul lavôr
in comun tant che compagns di viaç.
I - OBIETîFS
1. Euskal Herria nazion sovrane
in Europe
La
Europe che o cognossìn si è struturade daûr des dibisugnis des élites finanziariis
e des multinazionâls. Il sisteme neoliberist al profite di chest moment di
crisi par cjapânus dentri ancjemò di plui inte sô strente. Lis consecuencis di
chestis politichis su la costruzion de Europe a son stadis cetantis e une vore
penzis.
Contrari
di ce che si à fat fin cumò, si à di lotâ par une Europe sociâl che e
rivendiche la sovranitât dai popui che le componin e che e poie chestis rivendicazions;
une Europe che e difint la sô diversitât culturâl e che e imbastìs une educazion
poiade su cheste diversitât; une Europe che, denant dal progjet centralist e neoliberist,
e ponte invezit suntune Europe dai popui costruint un progjet alternatîf che al
da prioritât al dirit di decidi dai popui e ae lôr sovranitât.
O
rivendichìn il fat che Euskal Herria e je une nazion de Europe e dal mont, e o
domandìn par nô chei stes dirits che a gjoldin chês altris nazions de Europe e
dal mont, ni di plui ni di mancul, par cirî di disvilupâ un un gnûf model di Europe.
2. Pâs e dirits civîi e
politics
O volìn viodi superât
il conflit politic e la violence in Euskal Herria e, par rivâ a di un tant, o
cjapìn tant che riferiments l’Acuardi di Gernika e lis conclusions de Conference
di pâs di Aiete. Il dialic, un dialic cence esclusions, e l’acuardi a àn di
jessi i principis che a regolin il procès. Un dialic integradôr, che nol lassi
fûr nissun; che al fasi deventâ i citadins protagoniscj, motôr e testemonis dal
stes; un dialic che al permeti di costruî une pâs juste, cence vincidôrs ni
vinçûts; che e ledi plui innà dai limits che a fissin vuê lis istituzions e la
suaze juridiche, e che al cjapi dentri ducj i teritoris che a formin Euskal
Herria; un dialic che, su la fonde dai principis di Mitchell, nus indreci su la
strade di un acuardi democratic.
O sigurìn l’impegn par
sburtâ par une convivence che e partissi de avualiance e o sin daûr a lâ ta
cheste direzion, cul lavorâ adun, ancjemò di cuant che si à firmât l’Acuardi di
Gernika. O sin daûr a fâ dai pas indenant unilaterâi, però al è il moment che ancje
chei altris sogjets cjapâts dentri tal procès a tachin a movisi, su la fonde di
ce che si diseve ancje intes conclusions de Conference di pâs di Aiete.
I stâts spagnûl e
francês no puedin lâ dilunc a fâ fente di no cognossi lis conclusions di Aiete.
No puedin lâ indenant a movisi platâts daûr di leçs di ecezion che a tibiin dirits
civîi e politics. Al covente un cambiament intes politichis penitenziariis dai
stâts francês e spagnûl se a vuelin pardabon jessi considerâts dai stâts democratics.
Chest cambiament al domande che a sedin metudis in libertât chês personis impresonadis
che a àn malatiis seriis, che a puedin tornâ i dispatriâts e i depuartâts, che
si meti fin ae dotrine Parot, che si riviodi la situazion di chei presonîrs che
a àn finît la lôr condane, che si sieri cu la politiche de dispersion cul
svicinâ al Paîs Basc lis personis impresonadis tant che prin pas par che i
presonîrs e lis presoneris politichis a puedin tornâ cjase mostrant cussì il superament
definitîf dal conflit armât.
Te
stesse maniere al è urgjent che lis vitimis a sedin ricognossudis e tuteladis; dutis,
cence ecezions. Un pas che al covente par ricognossi ducj i patiments e par
cognossi dutis lis veretâts.
E
je ore che dutis lis parts implicadis a tachin a fâ dai pas indenant. Chescj
pas a àn di jessi fats ancje par chel che si riferìs ae normalizazion politiche
cul garantî la legalizazion di dutis lis fuarcis e i sogjets politics, par che a
sparissin dutis lis formis di violence.
Par chest, daûr de
opinion des cinc fuarcis politichis che a firmin chest acuardi, come partîts o
vin di dâ chest prin sburt pal dialic, un dialic che sedi bon di superâ i limits
istituzionâi e aministratîfs, e che al sedi viert a dutis lis personis di
Euskal Herria.
3. Un model economic sovran,
just e ecologjic
Tancj dai problemis che
vuê si cjatìn a patî – debolece, puaretât, disavualiance, cambiament climatic,
e v.i. – a son la consecuence dal sisteme là che o vivìn, e nol è chest sisteme
che al pues ufrî une soluzion ai problemis che al prodûs. Chest motîf nus
puarte, plui che a proponi cambis intal sisteme, ae dibisugne di lavorâ sul so
superament par mieç di alternativis veris e di intindi la economie tant che strument
par garantî e meti in vore i dirits e no il contrari cemût che al sucêt in dì
di vuê. Chest obietîf al compuarte la dibisugne di movisi tant che popul in Europe:
la sovranitât e je sante scugne par podê meti in prin plan la solidarietât tra
i popui.
O sin convints che la
sovranitât economiche e sedi la strade pe costruzion di un model sociâl e
alternatîf.
4.
La costruzion di Euskal Herria
La costruzion de Euskal
Herria dal futûr nus oblee a superâ cheste suaze juridiche che e divît il nestri
popul e a fissâ une strategjie adate pai timps gnûfs. Cheste strategjie e à di
tignî cont des diferentis realtâts e velocitâts di ogni teritori se si vûl
superâ cun sucès la complessitât de situazion dal dì di vuê causade di cheste division.
Euskal Herria se cjate
dividude tra doi stâts cun culturis democratichis cetant diviersis. Cun di plui,
la part che si cjate intal teritori dal stât spagnûl e à doi implants juridics
che a imponin ai diviers teritoris di Euskal Herria realtâts e velocitâts diferentis.
Di chê altre bande, intal stât francês, Ipar Euskal Herria al va dilunc a no
gjoldi di nissun ricognossiment istituzionâl.
Se si partìs di cheste situazion
asimetriche, par superâ la situazion creade vie par ducj chescj agns dal sisteme
juridic, o sin obleâts a cirî ponts di incuintri framieç des situazions che a
àn causât lis diviersis corelazions di fuarcis, storiis e realtâts, cussients
che o sin un popul cuntune uniche societât formade di personis nazionalitariis
e no nazionalitariis.
Cun chescj imprescj e a
tacâ de situazion di vuê si impegnìn a fâ deventâ realtât, un pas daûr di chel
altri, il nestri progjet strategjic: zazpiak
bat, il Paîs Basc unît. La nestre bussule e sarà la difese dal caratar nazionâl
di Euskal Herria e dal so teritori storic.
5. Uficialitât e normalizazion
dal euskara
L’euskara
e la culture basche a son lis carateristichis principâls de identitât di Euskal
Herria e, tant che difensôrs dai dirits umans e dai dirits linguistics, o
denunziìn che di un pont di viste legâl e sociâl l’euskara al è incjantonât
intal cantin des lenghis minorizadis. Cheste situazion e à di jessi comedade. O
rivendichìn il ricognossiment, la uficialitât e la normalizazion dal euskara in
dute Euskal Herria, adun cul disvilup legâl e normatîf che al covente par che si
puedi doprâlu in libertât e cun normalitât in ducj i setôrs.
Il nestri obietîf al è chel di une Euskal Herria che e fevele par basc
formade di citadins e di citadinis plurilinguis e, dilunc di chest troi, o
sburtarìn par rivâ a struments eficaçs che nus permetin di lâ indenant pe
strade de normalizazion sociâl dal euskara.
II - PRINCIPIS
1. Dirits umans: il dirit di decidi
O rivendichìn il rispiet e la difese
di ducj i dirits umans par dutis lis personis. Ducj i dirits par dutis lis
personis, i grups e i popui. La democrazie contemporanie si fonde su la rivendicazion,
la difese e il rispiet dai dirits umans, dirits che nus son stâts dineâts
dilunc vie de storie e che a van dilunc a jessinus dineâts ancje in dì di vuê. Di
une bande nus è stât impedît il dirit di decidi tant che popul; di chê altre
bande o vin patît il feriment dai dirits umans in tancj agns di conflit politic.
Cun di plui, lis azions leadis aes
politichis neoliberistis che i diviers guviers a àn svilupât a son ladis a
colpî la avualiance di oportunitâts che dutis lis personis a àn dirit di vê. A dut
chest si à po di zontâ lis leçs, i judizis e lis misuris di ecezion metûts in
vore dai diviers guviers dal Stât spagnûl che a àn puartât a limitâ i dirits politics
e civîi des personis e dai grups, e a ridusi simpri di plui il sisteme des libertâts.
Par dut chest, par fâ sù une Euskal
Herria formade di personis libaris che a vedin garantîts ducj i lôr dirits, si
sfuarçarìn par inviâ un dialic cence esclusions cun chei altris sogjets politics,
sociâi e sindacâi che nus permeti di lâ inte direzion de autodeterminazion.
2. Pluralitât democratiche
La societât di Euskal Herria e je
plurâl: cheste e je une carateristiche che nus insiore. La nazion basche che o rivendichìn,
le rivendichìn di un pont di viste integradôr, che nol lassi fûr nissun.
Inte nestre propueste o tornìn a
marcâ che la avualiance e à di vê di fonde la pluralitât, parcè che la societât
e je plurâl e parcè che dome se si acete cheste pluralitât si pues fâ sù une Euskal
Herria che e vedi un avignî. O intindìn la nazion basche tant che une comunitât
cuntun destin comun che e à di jessi fate sù di dutis lis personis che a vivin
e che a lavorin intal Paîs Basc. O pontìn suntune societât che e vedi di fonde
i valôrs dal rispiet e de solidarietât, formade di personis libaris, di là des
diferencis di gjenar, etnie, crodincis, orientament sessuâl, divignince,
culture o lenghe.
3. Avualiance
Par rivâ a di une Euskal Herria
normâl o crodìn che e sedi prioritarie la avualiance reâl jenfri oms e feminis.
Il gjenar, la divignince, la etât o lis crodincis des personis nus permetin di
vivi la diversitât, e o vin di jessi compagns denant de leç e denant des oportunitâts
socioeconomichis, culturâls e politichis par podê jessi personis libaris, cence
violence ni esclusions.
O sin cussients che i pas indenant sociâi
pe femine intal sisteme economic che si poie sul capitalisim a son cuasi impussibii,
par cheste reson nus somee sante scugne che la costruzion di Euskal Herria si
svilupi ancje a partî dal feminisim.
4. La difese
dal principi di democrazie
Il
sisteme democratic, in dì di vuê, al è in pericul par vie dal neoliberisim. O
crodìn che e sedi la dibisugne di superâ la democrazie rapresentative, e praticâ
la democrazie direte e partecipative par sburtâ un cambiament profont de societât.
Si impegnìn a meti in
vore struments che a favorissin la partecipazion dai citadins o la democrazie
direte intal decidi in ducj chei setôrs di decision o di podê là che o sin
rapresentâts.
5. Internazionalisim
O difindìn il principi
di sovranitât des comunitâts e i dirits nazionâi di Euskal Herria, però o leìn il
nestri avignî a chel dal rest dai popui dal mont. O sin internazionaliscj.
Si impegnìn a disvilupâ
iniziativis solidariis internazionâls eficacis e suazis alternativis intal mont,
a tacâ de Europe par slargjâsi po al rest de comunitât internazionâl.
CONCLUSION
Si impegnìn a svilupâ un lavôr
in comun, fondât sul rispiet mutuâl, par concretizâ i obietîfs e i principis metûts
jù ta chest acuardi.


text:
Paîs Basc: scjàs politic par altris câs di torture
Ta chestis ultimis zornadis i mieçs di comunicazion dal stât spagnûl, massime chei bascs, a àn fevelât di un gnûf câs di torture cuintri di doi citadins bascs acusâts di jessi membris di ETA. Magari cussì no, l’ûs de violence de bande des fuarcis di polizie spagnolis, no dome come sisteme par interogâ, ma ancje dome par scunî i fermâts, e rimonte inmò ae ete franchiste e no à mai dât segnâi di finî. Cun di fat, lis violencis fatis cuintri dai arestâts, che a jentrin ad in plen inte definizion internazionâl di torture, a son stadis metudis in vore in cetancj câs, massime cuintri dai membris di grups armâts indipendentiscj e di opositôrs politics, in particolâr intal Paîs Basc là che par agns a àn operât ancje scuadrons de muart al servizi des autoritâts spagnolis (come ben dimostrât dal câs dai GAL), ma ancje intai Paîs Catalans. Ta chescj ultins agns a son stâts centenârs i citadins bascs che a àn denunciât torturis de bande des fuarcis di polizie e no si trate dome di etarras (o sei membris di ETA), ma ancje di rapresentants politics e culturâi dal panorame nazionalitari basc. Si trate di une pratiche facilitade dal regjim di incomunicazion che la legjislazion spagnole e permet pai prins cinc dîs daspò dal arest, cuant che il fermât al reste tes mans de polizie par 120 oris di file cence podê viodi nissun, nancje un avocat, e cence nissun control esterni, come che di agns e va dilunc a denunciâ Amnesty International. Cundut achel, la plui part di chescj câs, no ven nancje indagade par vie che lis autoritâts politichis e judiziariis spagnolis a sierin la cuestion cul dî che ducj i etarras arestâts a àn ordin di denunciâ torturis. Dut câs, ogni tant, al salte fûr un câs che pe sô gravitât nol permet di platâ la cuestion. E al è propit ce che al è sucedût ta chestis zornadis daspò dal ricovar di urgjence di Igor Portu arestât cualchi ore prime de Guardia Civil cun Mattin Sarasola intal paîs di Arrasate. Cuant che la polizie lu à menât tal ospedâl di Donostia, Portu al mostrave une cueste rote, un polmon sbusât cun versament di sanc, un voli pestât e pachis su dut il cuarp. Daûr dai sanitaris se a vessin spietât inmò prime di ricoverâlu il zovin al riscjave di murî par vie de feride intal polmon. Daspò che la gnove e je stade comunicade de radio Infozazpi Irratia e po de edizion in rêt dal cuotidian Gara, al è saltât fûr un montafin mediatic, ma soredut politic. La Guardia Civil che tun prin moment, daspò dal arest dai 6 di Zenâr, e veve fevelât di un fer cence nissun probleme, une volte deventadis publichis lis condizions di Portu e à comunicât che la feride tal polmon e jere stade causade di un colp cjapât dal zovin te puartele de machine intant dal arest. Plui tart il ministri spagnûl dal interni, Alfredo Perez Rubalcaba, intune conference stampe, al à dite che daspò vêsi fats identificâ cence problemis, i doi zovins a vevin cirût di scjampâ cuant che la polizie e veve cirût di controlâ i lôr russacs e che lis feridis a jerin stadis causadis de barufe saltade fûr cul tentatîf dai fantats di scjampâ. Cun di fat, tal framieç, a jerin stadis comunicadis ancje lis condizions fisichis di Mattin Sarasola che al presentave segnâi di pachis su dut il cuarp. A jevâ lis reazions duris e la domande di sclariments rivadis massime dai rapresentants politics bascs, ma ancje des associazions pai dirits umans, no jerin duncje dome lis condizions di salût dai doi zovins, ma ancje lis versions contraditoriis des autoritâts spagnolis. Tant plui che, ancje cjapantlis par buinis, no si capive cemût che cuntune feride cussì serie di riscjâ di murî, Igor Portu al fos stât menât in ospedâl passe sedis oris daspò che i fats a saressin capitâts. Tal framieç di Madrid si cirive di sviâ la atenzion dai mieçs di comunicazion, cul dî che i doi arestâts a saressin stâts membris de celule di ETA responsabile dal atentât intal aeropuart di Barajas. Une informazion cheste mai saltade fûr prime, cundut che par solit, al moment dal arest, lis autoritâts spagnolis a dan simpri une grande evidence ai episodis di violence atribuîts ai etarras arestâts. Parcè dâ fûr chestis informazions propit cumò? Intervistade de emitente radiofoniche Infozazpi Irratia, la avocate di Portu, Amaia Izko, e à declarât che “ce che si vûl fâ al è confondi cul butâ fum, cul fâ il rumôr plui grant pussibil par taponâ il scjàs che a son daûr a movi lis notiziis su la situazion di Igor e Mattin. A son daûr a inventâsi lis acusis plui penzis pussibilis. Cussì, no dome si va a violâ la presunzion di inocence, il segret istrutori, l'isolament, ma, cence dubi, si smire a fâ il rumôr plui grant pussibil par taponâ lis provis des torturis”. Dut câs, di là des peraulis de avocate dal zovin basc, a discreditâ lis peraulis des autoritâts spagnolis a son i stes fats. Prin di dut, a smentî la version dal ministri e de polizie, za in contradizion tra di lôr, a jerin stadis lis fameis di Portu e di Sarasola che a vevin dite che i doi zovins, cuant che daspò dal arest a jerin stâts puartâts intes lôr cjasis de polizie pe percuisizion, no mostravin segnâi di pachis come che, invezit, al varès vût di jessi se lis violencis si fossin vudis intant dal arest. Ai 10 di Zenâr e je stade rindude publiche la declarazion di un testemoni che al veve viodût cui siei voi cemût che al moment dal arest i doi fantats bascs no vevin fat resistence e che no si vevin vût episodis di violence. Tes zornadis seguitivis a son stadis rindudis publichis lis declarazions dadis dai doi zovins ai magjistrâts che ju vevin interogâts. Ducj e doi a àn contât la dinamiche dal fer di polizie, che si veve davuelt cence incidents, e po lis violencis patidis tes oris daspò dal arest che a vevin vût il moment plui dûr pôc prime dal ricovar di Portu, cuant che i doi zovins a jerin stâts menâts fûr dal centri di detenzion, tune boschete ad ôr di un riu, là che ur jere stade fate la “bolsa” e altris formis di torture. Al va dite che cuant che i doi fantats a son stâts interogâts a jerin ducj e doi in regjim di incomunicazion, ven a dî che no dome no podevin comunicâ tra di lôr, ma no vevin vût contats cun nissun fûr che cu la polizie e che no savevin nuie di ce che al sucedeve fûr de stanzie là che a jerin sierâts. Il fat che lis lôr declarazions a sedin coerentis tra di lôr, come che al à ricognossût il stes judiç spagnûl che ju à interogâts, coerentis cui risultâts dai esams medics, e coerentis cu lis testemoneancis cjapadis sù ta chestis zornadis tra chei che a vevin podût viodi alc al dimostre a clâr che la torture e je inmò une realtât intal stât spagnûl, massime cuant che si à a ce fâ cun presonîrs bascs.
[Font: Gara, 07-08-09-10-12/01/2008; El Mundo, 08/01/2008; Mon Divers, 09/01/2008; EiTB, 10/01/2008; Infozazpi Irratia, 10/01/2008]


text:
Il
president dal guvier catalan (Generalitat)
Artur Mas al à fat indenant la sô propueste pal lâ indenant dal
procès di sovranitât de Catalogne dopo de consultazion popolâr su
la indipendence dai 9 di Novembar. Il prin pas al sarès chel di meti
adun une liste uniche formade di rapresentants di ducj i partîts
sovraniscj e di rapresentants de societât civîl cuntune clare
impostazion indipendentiste in maniere di trasformâ lis prossimis
elezions catalanis intun secont referendum che al dedi une maiorance
assolude par imbastî la indipendence catalane. In câs di risultât
positîf de liste, la legjislature e varès di durâ dome un an e
mieç, ven a dî il timp che al covente par fâ sù chês struturis
aministrativis che a coventin a di une Catalogne indipendente e par
svilupâ un percors di partecipazion popolâr che al puarti a di un
stampon di Costituzion. Intal framieç si provarès a puartâ
indenant lis tratativis cul guvier di Madrid, se al covente ancje cu
la mediazion internazionâl. Il prin pidiment di frontâ al è però
propit chel de liste uniche, un sacrifici no di pôc massime pe ERC
che, daûr dai sondaçs, in chest moment si cjate a gjoldi di une
grande poie popolâr, cetant di plui de formazion politiche vuidade
di Mas.
Font:
El
Punt Avui,
26/11/14


text:
Langobarts
I Langobarts (dal latin langobardi, salacor leât a lis barbis lungjis o a lis armis) a forin un popul gjermanic, vignût probabilmentri jù de Scandinavie. In altris lenghis a son ancje cognossûts come lombarts, di dulà che al ven il non Lombardie, che al inizi indicave la regjon dulà che a stavin i Langobarts.
Storie[cambie | modifiche il codiç]
La storie dai Langobarts e je avonde scure, e la font plui impuartant e je la Historia Langobardorum, opare scrite dal frari cividalês Pauli Diacun tal VIII secul, e basade su lis informazions de Origo Gentis Langobardorum, une opare tramandade par vie orâl. Pauli Diacun al spieghe come il non origjinari dai Langobarts al jere Winnili; si insedarin tal I secul te Gjermanie, nomenâts ancje dal storic roman Tacit tal 98 d.C.. Fin al cuart secul a restarin plui che altri pastôrs; po, sburtâts des popolazions che a rivavin dal Est, a scugnirin spostâsi viers sud, in Austrie e in Panonie.
Tal 568 d.C., sot dal comant dal re Alboìn, a traviersiarin lis Alps Juliis par invadi la penisule italiche, insiemit cun altris popui gjermanics (Bavars, Bulgars, Sassons). Secont la liende, Alboìn al viodè pe prime volte la planure furlane de Mont Matajûr. Chestis tieris a jerin pene stadis tornadis a concuistâ dai Bizantins, che a vevin parât vie i Ostrogots, ma la resistence e fo scjarse. Tal 569 d.C. i Langobarts a cjapin la prime citât impuartante, Forum Iulii, ven a stâi Cividât, che aromai e jere la citât orientâl plui grande daspò de ruvine di Aquilee. I Langobarts a stabilissin ca il prin ducat, chel dal Friûl, che Alboìn i da in man al nevôt Gjisulf. Dopo di chest i Langobarts a van indenant, a concuistin Vicenze, Verone e Pavie di Milan, che e devente la capitâl dal ream langobart; la penetrazion e va po indenant a Sud, cui Bizantins che a tegnin nome Ravene, Rome e zonis su la cueste.
I Langobarts e il Friûl[cambie | modifiche il codiç]
Il ducat dal Friûl al reste un dai plui impuartants di dut il ream, e di Cividât a vegnin putrops rês. La citât e manten ancjemò vuê un patrimoni langobart, come il Templi e il Museu, che no àn paragons tal rest de Italie.
La influence culturâl langobarde[cambie | modifiche il codiç]
La influence culturâl dai Langobarts sul Friûl e samee mancul significative di ce che si pues pensâ. Par esempli par furlan lis influencis langobardis a son limitadis plui che altri al lessic, ma chest al è forsit dovût al fat che la formazion dal furlan e ven plui tart, ator dal an Mil, e ancje al fat che, viodût che i Langobarts no jerin tancj, la influence fûr des citâts no à di jessi stade fuartone, sicheduncje la int e continuave a fevelâ e a compuartâsi come prime. Dal pont di viste des fiestis furlanis, par esempli il pignarûl, secont i studiôs, a son di origjins plui antighis, forsit celtichis.


text:
Categories
- Antiques
- Art
- Baby
- Books, Comics & Magazines
- Business, Office & Industrial
- Cameras & Photography
- Cars, Motorcycles & Vehicles
- Clothes, Shoes & Accessories
- Coins
- Collectables
- Computers/Tablets & Networking
- Crafts
- Dolls & Bears
- DVDs, Films & TV
- Events Tickets
- Garden & Patio
- Health & Beauty
- Holidays & Travel
- Home, Furniture & DIY
- Jewellery & Watches
- Mobile Phones & Communication
- Music
- Musical Instruments
- Pet Supplies
- Pottery, Porcelain & Glass
- Property
- Sound & Vision
- Sporting Goods
- Sports Memorabilia
- Stamps
- Toys & Games
- Vehicle Parts & Accessories
- Video Games & Consoles
- Wholesale & Job Lots
For onesie adults the following 286 typos were generated:
nesie adults, oesie adults, onsie adults, oneie adults, onese adults, onesi adults, onesie dults, onesie aults, onesie adlts, onesie aduts, onesie aduls, onesie adult, noesie adults, oensie adults, onseie adults, oneise adults, onesei adults, onesi eadults, onesiea dults, onesie daults, onesie audlts, onesie adluts, onesie adutls, onesie adulst, oonesie adults, onnesie adults, oneesie adults, onessie adults, onesiie adults, onesiee adults, onesie aadults, onesie addults, onesie aduults, onesie adullts, onesie adultts, onesie adultss, 8nesie adults, 8onesie adults, 9nesie adults, 9onesie adults, 0nesie adults, 0onesie adults, inesie adults, ionesie adults, pnesie adults, ponesie adults, knesie adults, konesie adults, lnesie adults, lonesie adults, ogesie adults, ognesie adults, ohesie adults, ohnesie adults, ojesie adults, ojnesie adults, obesie adults, obnesie adults, omesie adults, omnesie adults, on2sie adults, on2esie adults, on3sie adults, on3esie adults, on4sie adults, on4esie adults, onwsie adults, onwesie adults, onrsie adults, onresie adults, onssie adults, onsesie adults, ondsie adults, ondesie adults, onfsie adults, onfesie adults, oneqie adults, oneqsie adults, onewie adults, onewsie adults, oneeie adults, oneaie adults, oneasie adults, onedie adults, onedsie adults, onezie adults, onezsie adults, onexie adults, onexsie adults, onecie adults, onecsie adults, ones7e adults, ones7ie adults, ones8e adults, ones8ie adults, ones9e adults, ones9ie adults, onesue adults, onesuie adults, onesoe adults, onesoie adults, onesje adults, onesjie adults, oneske adults, oneskie adults, onesle adults, oneslie adults, onesi2 adults, onesi2e adults, onesi3 adults, onesi3e adults, onesi4 adults, onesi4e adults, onesiw adults, onesiwe adults, onesir adults, onesire adults, onesis adults, onesise adults, onesid adults, oneside adults, onesif adults, onesife adults, onesie qdults, onesie qadults, onesie wdults, onesie wadults, onesie sdults, onesie sadults, onesie zdults, onesie zadults, onesie xdults, onesie xadults, onesie awults, onesie awdults, onesie aeults, onesie aedults, onesie arults, onesie ardults, onesie asults, onesie asdults, onesie afults, onesie afdults, onesie axults, onesie axdults, onesie acults, onesie acdults, onesie avults, onesie avdults, onesie ad6lts, onesie ad6ults, onesie ad7lts, onesie ad7ults, onesie ad8lts, onesie ad8ults, onesie adylts, onesie adyults, onesie adilts, onesie adiults, onesie adhlts, onesie adhults, onesie adjlts, onesie adjults, onesie adklts, onesie adkults, onesie aduits, onesie aduilts, onesie aduots, onesie aduolts, onesie adupts, onesie aduplts, onesie adukts, onesie aduklts, onesie adul4s, onesie adul4ts, onesie adul5s, onesie adul5ts, onesie adul6s, onesie adul6ts, onesie adulrs, onesie adulrts, onesie adulys, onesie adulyts, onesie adulfs, onesie adulfts, onesie adulgs, onesie adulgts, onesie adulhs, onesie adulhts, onesie adultq, onesie adultqs, onesie adultw, onesie adultws, onesie adulte, onesie adultes, onesie adulta, onesie adultas, onesie adultd, onesie adultds, onesie adultz, onesie adultzs, onesie adultx, onesie adultxs, onesie adultc, onesie adultcs, o8nesie adults, o9nesie adults, o0nesie adults, oinesie adults, opnesie adults, oknesie adults, olnesie adults, ongesie adults, onhesie adults, onjesie adults, onbesie adults, onmesie adults, one2sie adults, one3sie adults, one4sie adults, onersie adults, onefsie adults, onesqie adults, oneswie adults, oneseie adults, onesaie adults, onesdie adults, oneszie adults, onesxie adults, onescie adults, onesi7e adults, onesi8e adults, onesi9e adults, onesiue adults, onesioe adults, onesije adults, onesike adults, onesile adults, onesie2 adults, onesie3 adults, onesie4 adults, onesiew adults, onesier adults, onesies adults, onesied adults, onesief adults, onesie aqdults, onesie azdults, onesie adwults, onesie adeults, onesie adrults, onesie adsults, onesie adfults, onesie adxults, onesie adcults, onesie advults, onesie adu6lts, onesie adu7lts, onesie adu8lts, onesie aduylts, onesie aduhlts, onesie adujlts, onesie adulits, onesie adulots, onesie adulpts, onesie adulkts, onesie adult4s, onesie adult5s, onesie adult6s, onesie adultrs, onesie adultys, onesie adultfs, onesie adultgs, onesie adulths, unesie adults, onasie adults, onisie adults, onäsie adults, oneseee adults, onesia adults, onesii adults, onesiä adults, onesie edults, onesie atults, onesie adolts, onesie adulds
nesie adults, oesie adults, onsie adults, oneie adults, onese adults, onesi adults, onesie dults, onesie aults, onesie adlts, onesie aduts, onesie aduls, onesie adult, noesie adults, oensie adults, onseie adults, oneise adults, onesei adults, onesi eadults, onesiea dults, onesie daults, onesie audlts, onesie adluts, onesie adutls, onesie adulst, oonesie adults, onnesie adults, oneesie adults, onessie adults, onesiie adults, onesiee adults, onesie aadults, onesie addults, onesie aduults, onesie adullts, onesie adultts, onesie adultss, 8nesie adults, 8onesie adults, 9nesie adults, 9onesie adults, 0nesie adults, 0onesie adults, inesie adults, ionesie adults, pnesie adults, ponesie adults, knesie adults, konesie adults, lnesie adults, lonesie adults, ogesie adults, ognesie adults, ohesie adults, ohnesie adults, ojesie adults, ojnesie adults, obesie adults, obnesie adults, omesie adults, omnesie adults, on2sie adults, on2esie adults, on3sie adults, on3esie adults, on4sie adults, on4esie adults, onwsie adults, onwesie adults, onrsie adults, onresie adults, onssie adults, onsesie adults, ondsie adults, ondesie adults, onfsie adults, onfesie adults, oneqie adults, oneqsie adults, onewie adults, onewsie adults, oneeie adults, oneaie adults, oneasie adults, onedie adults, onedsie adults, onezie adults, onezsie adults, onexie adults, onexsie adults, onecie adults, onecsie adults, ones7e adults, ones7ie adults, ones8e adults, ones8ie adults, ones9e adults, ones9ie adults, onesue adults, onesuie adults, onesoe adults, onesoie adults, onesje adults, onesjie adults, oneske adults, oneskie adults, onesle adults, oneslie adults, onesi2 adults, onesi2e adults, onesi3 adults, onesi3e adults, onesi4 adults, onesi4e adults, onesiw adults, onesiwe adults, onesir adults, onesire adults, onesis adults, onesise adults, onesid adults, oneside adults, onesif adults, onesife adults, onesie qdults, onesie qadults, onesie wdults, onesie wadults, onesie sdults, onesie sadults, onesie zdults, onesie zadults, onesie xdults, onesie xadults, onesie awults, onesie awdults, onesie aeults, onesie aedults, onesie arults, onesie ardults, onesie asults, onesie asdults, onesie afults, onesie afdults, onesie axults, onesie axdults, onesie acults, onesie acdults, onesie avults, onesie avdults, onesie ad6lts, onesie ad6ults, onesie ad7lts, onesie ad7ults, onesie ad8lts, onesie ad8ults, onesie adylts, onesie adyults, onesie adilts, onesie adiults, onesie adhlts, onesie adhults, onesie adjlts, onesie adjults, onesie adklts, onesie adkults, onesie aduits, onesie aduilts, onesie aduots, onesie aduolts, onesie adupts, onesie aduplts, onesie adukts, onesie aduklts, onesie adul4s, onesie adul4ts, onesie adul5s, onesie adul5ts, onesie adul6s, onesie adul6ts, onesie adulrs, onesie adulrts, onesie adulys, onesie adulyts, onesie adulfs, onesie adulfts, onesie adulgs, onesie adulgts, onesie adulhs, onesie adulhts, onesie adultq, onesie adultqs, onesie adultw, onesie adultws, onesie adulte, onesie adultes, onesie adulta, onesie adultas, onesie adultd, onesie adultds, onesie adultz, onesie adultzs, onesie adultx, onesie adultxs, onesie adultc, onesie adultcs, o8nesie adults, o9nesie adults, o0nesie adults, oinesie adults, opnesie adults, oknesie adults, olnesie adults, ongesie adults, onhesie adults, onjesie adults, onbesie adults, onmesie adults, one2sie adults, one3sie adults, one4sie adults, onersie adults, onefsie adults, onesqie adults, oneswie adults, oneseie adults, onesaie adults, onesdie adults, oneszie adults, onesxie adults, onescie adults, onesi7e adults, onesi8e adults, onesi9e adults, onesiue adults, onesioe adults, onesije adults, onesike adults, onesile adults, onesie2 adults, onesie3 adults, onesie4 adults, onesiew adults, onesier adults, onesies adults, onesied adults, onesief adults, onesie aqdults, onesie azdults, onesie adwults, onesie adeults, onesie adrults, onesie adsults, onesie adfults, onesie adxults, onesie adcults, onesie advults, onesie adu6lts, onesie adu7lts, onesie adu8lts, onesie aduylts, onesie aduhlts, onesie adujlts, onesie adulits, onesie adulots, onesie adulpts, onesie adulkts, onesie adult4s, onesie adult5s, onesie adult6s, onesie adultrs, onesie adultys, onesie adultfs, onesie adultgs, onesie adulths, unesie adults, onasie adults, onisie adults, onäsie adults, oneseee adults, onesia adults, onesii adults, onesiä adults, onesie edults, onesie atults, onesie adolts, onesie adulds


text:
2001
De Vichipedie, la enciclopedie libare dute in marilenghe.
Tabele dai contignûts
Acjadiments[cambie | modifiche il codiç]
- Il gjenome uman al è uficialmentri complet
- 21 di Jugn - Eclìs solâr totâl
- 11 di Setembar - Stâts Unîts: doi avions vuidâts di dirotadôrs suicidis di Al-Qaida si sfracain un cuintri ognidune dai Tors Zimui di Gnove York e lis fasin colà jù. A murin plui di 3.000 personis; un tierç avion si sfracaie cuintri une ale dal Pentagon e un altris al cole intal est de Pennsilvanie, prime di rivâ al so obietîf.
- 7 di Otubar - Afghanistan - I Stâts Unîts a scomencin la operazion Enduring freedom par parâ vie il regjim taleban
- 25 di Otubar - La Microsoft e scomence a dâ fûr il so gnûf sisteme operatîf, Windows XP
Nassûts[cambie | modifiche il codiç]
Muarts[cambie | modifiche il codiç]
- 12 di Dicembar - Ardito Desio, grant gjeolic e esploradôr furlan
Premis Nobel[cambie | modifiche il codiç]
- pe pâs: Kofi Annan, Organizazion des Nazions Unidis
- pe leterature: V. S. Naipaul
- pe midisine: Leland H. Hartwell, R. Timothy Hunt, Paul M. Nurse
- pe fisiche: A. Cornell, Wolfgang Ketterle, Carl E. Wieman
- pe chimiche: William S. Knowles, Ryoji Noyori, K. Barry Sharpless
- pe economie: George A. Akerlof, A. Michael Spence, Joseph E. Stiglitz


text:
Prin un bisibili, un trimôr. Po la tiere e sdrondene simpri plui a fuart, fin che e ferme il respîr e il timp. Un sdrondenament penç e turgul al creve il cidinôr de vite che e finìs.
Il scûr, la pôre e il polvar a invulucin i oms e i paîs.
A son lis nûf di sere di joibe ai 6 di Mai dal 1976. Juste in chel un taramot indiaulât si scjadene pe Furlanie, cjapant dentri fintramai lis monts tal polvar produsût dal freament dai crets.
Lis cjampanis a son pognetis par tiere e lis speris dai orlois si fermin aes nûf di chê sere.
Il sisme al provoche muarts, ferîts, maseriis, dolôr, pôre, sbaldiment e desolazion.
Tal timp di un minût il Friûl al è fiscât e sdramassât.
Culì si conte di cheste tragjedie tremende e di cemût che i furlans a àn cjatât tes lôr lidrîs fondis la fuarce di tornâ a jevâ sù e di resurî ducj insieme, cuntune ricostruzion che e je stade esemplâr pe partecipazion dal popul e pe vore des istituzions, cognossude come “model Friûl”.
La mostre e conte il moment plui tragjic e tal timp stes plui nobil de storie moderne dal Friûl dopo de seconde vuere mondiâl. E je dedicade aes vitimis, ai socoridôrs, a ducj chei che a son stâts positivementri solidâi cul Friûl taramotât, ai autôrs de ricostruzion, al popul furlan.


text:
Lenghis romanzis
Lis lenghis romanzis (o neolatinis) a son dutis lis lenghis che a vegnin fûr des variantis dal latin volgâr feveladis dai popui (no dome de int comun) intes variis bandis dal Imperi roman, e che cul timp e àn vût evoluzions diviersis, ancje pe influence des invasions barbarichis, soredut di bande di popolazions gjermanichis. Dutis chestis varietâts a son classificadis, come ancje il latin classic e lis lenghis romanzis, in plui sot grups des lenghis indoeuropeanis, la cui origjin a si cjate intai teritoris de Mesopotamie.
Lis lenghis romanzis vuê[cambie | modifiche il codiç]
Lis lenghis romanzis a son duncje un sot grup dal ramaç ocidentâl des lenghis indoeuropeanis, nassudis dal incuintri tra lis lenghis dai gnûfs popui indoeuropeans e un strât formât des lenghis che a jerin feveladis de int za presint in chestis tieris.
Chestis varietâts linguistichis a forin definidis come volgâr, ven a stai popolâr (de peraule latine volgo), ma cence vê un sens particolarmentri negatîf, dome in riferiment ae contraposizion fra la lenghe fevelade de int e chê uficiâl de autoritâts.
I puescj dulà che chestis lenghis a si sviluparin a son plui o mancul corispondents cul toc ocidentâl dal Imperi roman, gjavant la Britanie (ancje se al inglês al à inglobât une vore di tiermins latins) plui la provincie romane de Dacie (Romanie); par definî chestis regjons si dopre ogni tant la peraule Romànie, par evidenziâ la derivazion de lenghe fevelade dai Romans.
Un timp a jerin pandudis ancje inte Afriche setentrionâl, ma l'invasion arabe atôr dal VIII secul eliminà dutis chestis feveladis; inte part orientâl dal Imperi, il fat che il grêc al fos lenghe uficiâl al à impedît la difusion dal latin tal mieç de int, par cui no si son viodûts disvilups in chest sens.
Tra lis lenghis romanzis plui impuartantis, a son il spagnûl, il portughês, il francês, il talian, il rumen, il catalan, l'ocitan, il furlan, il leonês, il sardegnûl, il rumanç e vie di lunc.


text:
Il
guvier catalan (Generalitat)
al à rinovât l’acuardi cui principâi coleçs professionâi dal
mont dal dirit par dâi continuitât al ûs dal catalan intai setôrs
juridic e judiziari. La intese e à chê di judâ i professioniscj
dal setôr a doprâ cheste lenghe intant de lôr ativitât, di
slargjâ la disponibilitât di imprescj terminologjics e normatîfs a
disposizion par chest fin, e di incressi tra i citadins la
cognossince dai dirits linguistics che a àn ancje intal cjamp de
justizie.
Font:
Generalitat de Catalunya,
13/05/15


text:
In diviers
stâts de Europe centrâl tant che Ongjarie, Republiche Ceche e
Slovachie, une vore di fruts rom a vegnin metûts, dome su la fonde
de lôr partignince etniche, in “classis speciâls” pensadis par
cui che al patìs di ciertis disabilitâts. La Cort europeane pai
dirits dal om e à cumò condanât la Ongjarie par cheste pratiche
discriminatorie e i à dât reson a doi zovins rom di nancje vincj
agns che le àn subide su la lôr piel. Za intal 2009 un rapuart dal
Consei de Europe al veve segnalât il probleme, ma cence che si
cjapassin misuris diretis par cambiâ la situazion. Il guvier
ongjarês, cumò intes mans dai nazionaliscj di Fidesz, si è
justificât cul dî che a son stadis svilupadis des liniis di
intervent par valorizâ la storie e la culture rom ancje dentri des
scuelis, ma chest nol à ancjemò puartât al superament des “classis
speciâls”.
Font:
BBC, 29/01/13


text:
venerdì 23 aprile 2010
Sul mont di Talm
lunedì 20 aprile 2009
Grave, Carso, Cuei: storis di vuere, di mangjà e di bevi
"Ievin tôr vot e vjodin il timp"
Lis speris da lis oris e dai minus si corin davour tal rein di Morfeo fintramai ...
"Come esie?"
"Mmmh... veladin... un pôc bluette viers i Musi..."
I jevi e voi four in zardin, i cjali bande di nord “Bluette? Scûr!!!”
Intan che i mangjn mi ven tal cjaf il Craso ca mi ere plasût qualche an fa, in t'un marcialonga a Selz, donje Redipuglie. La vastitât dal Čhars lisuntin, lis “farcadiccis” che tant i plasin a Nadia., il terrano ca no mi displâs a mi.
Rivin a la svelte a Ronchi e cjapin la strada che, scjavazzant il plan e puarte a Doberdò. I lassin la machine donje une sbare e i cjapin une strade marcade dal Cai.
I lin indenânt per cheste plane, dolà che il verticâl a no l'è: barač, sterps,somac e pieris. Pieris ca si imberdein cul ciment das trinceis.
Feridis da la tiare ca nus visin di chei oribii ains di inizi nûf cent, quant che la tiere rosse dal Čhars a si messedave cul sanc di fradis muars cun intor diviersis divisis. Timps lontans, e dopo quasi un secul ci si cjate a cjaminà par chest puest, curiôs di savè come ca vivevin chei oms in trincee, cun la fam e i pedoi, a un tîr di sclope dal mâr.
Tornin a cjapà la machine e lin indenat fin la doline dai bersaglieirs. Sôt di une ploute dispetose i lin par i trois sgarfas ta la piere e i rivin ta la pâs da la doline. Novante e passe ains indavour cheste doline a ere un sigûr ripâr dal nemì, foru dal tîr dai mannlicher, e uè a rive ancjemo a trasmeti chel sens di pâs, al reste une filiade a ve iniment, uè come ieir, che di la dal ôr da la doline a ere un'altre vite o forsit la muart.
Ancjemò in machine, sot di un cîl ca nol sa ce fa, continuin a la viars Doberdo, e continuin il nestri gîr a tapis: cumò ven la volte di une piche! Cjaminin dilunc une trincee in ciment, e scjavacin la plane viers i 117 metros dal Mont Sei Busi.
La ploe a ven jù fine intant che i rivin a Doberdà e continuin il nestri là viers Gurize e i Cuei. Dopo seisi fermâs a gustà bande Caprive polentute cun gorgonzola e nolis, bistecute di angus, erbis di prât cun ueli e ai.. e un bon merlot!!) i lin a torseon pai Cuei, tra vignai e colisei, fermansi a fermà cun t'une foto qualchi biele vedude, sot il cîl grîs di cheste domenie.
E comunque a l'è ancje vegnût four un passaç di boulder
lunedì 6 aprile 2009
Cun permesso..
Dopo, silensio, dut al ven dismenteât par un moment.
I ientri te sale: Lui al lej il gjornâl.
Sul caminet un quadri in lèn al mostre la Tôr Triest, e al fâs companie al trofeo di un cjamoç e di un cjavriûl.
Su la vetrine in bande afasin mostre di se il Pelmo d’Aur e il Cardo d’Aur, madais dal Coni e gagliardès.
Su la paret davour di Lui un quadri da lis Grandes Jorasses e in bande il trofeo di un stambec famôs: chel de spedizion dal ’58 al Gasherbrum IV.
Cirînt di no impapinami mi ven four un “Mandi, cemût vadie?” “Ben, ben”.
A tachin cussi un par da lis oris plui bielis de me vite.
Passin il timp cjacarànt di no, di montagnis e scaladis di Ricardo, intant che nus ten di voli.
Son vegnudis mancul lis gjambis e il sinti, ma il cjâf e la fuarce tes mans son ancjemo ches. E a fâs impressione pansà che an d’à cent ains.
Il timp al svole e a ven ore di la. Saludin Ricardo e Marta e lin four. Il timp al pâr viargisi.
Un bon augurio par il doman in Grigne


text:
Alamans
I Alamàns a jerin une aleance di tribûs gjermanichis. Une des primis testemoneancis de esistence di chest insiemi di popui al è il cognomen Alamannicus assumût dal imperadôr Caracale (che al à regnât dal 211 al 217), che al à celebrât cussì la lôr disfate par sô man. La nature de aleance e lis afiliazions tribâls di prime a restin misteriosis pai storiografs. La lôr aleance e jere in dut câs di gjenar agressîf, indreçade cun tancj atacs aes provinciis de Gjermanie Superiôr. Si riten che a vedin assumût tant che model dal lôr agjî i Francs, la prime aleance di tribûs gjermanichis, che e veve fermât la penetrazion romane sul bas Ren prime di invadi la provincie de Gjermanie Inferiôr. Vinçûts di Caracale sul Main, a àn rivât a tacâ insiemi cui Gôts la Italie dal Nord intal 268, cuant che a son stâts batûts sul lât Benacus (vuê il lât di Garde). A son stâts batûts di gnûf di Probi (277) e in maniere seguitive dal imperadôr Julian inte bataie di Strasburc (357).
Intal III e IV secul e je stade ancjemò une distinzion tra i Alemans e Svabis, cuant che chescj popui a son batûts di Clodoveu I, une prime volte intal 476/477, e une seconde volte intal 506 cul copament dal rex Alamannorum. Di chest moment a àn pierdût cierts teritoris cu lis lôr popolazions, che a son lâts a formâ il nucli de Svabie. Cundut che no costituivin plui, di chest moment, une entitât politiche, la lôr impuartance etnografiche dentri des politichis dai Francs e dai Ostrogôts e je restade impuartante.
Dopo il copament dal lôr re a àn tentât une aleance cui Ostrogôts. Si àn insediât sot la protezion dai Gôts part intal Nord Italie e part inte regjon tra il Lât di Costance e il trat alpin dal Ren. Intal 537 il re Vitigje al à cedût ai Francs la Alemanie gotiche e di chest moment cheste e à fat part in maniere stabile dal ream dai Francs, cjapant po dopo buine part dal altiplan svuizar e variis regjons dal arc alpin.
Dal secul VI e je la lôr conversion al cristianisim, par opare prin di dut di sant Colomban.
La regjon de Alemanie al cjapave dentri un numar di distrets diferents, che a rifletevin la lôr divierse composizion etniche: la diocesi di Strasburc, il teritori di Augsburg, la diocesi di Mainz e Basilee. Vuê i dissendents dai Alemans a son dividûts in cuatri stâts diferents: France (Alsazie), Gjermanie (Svabie e part de Baviere), Svuizare e Austrie, regjons caraterizadis di dialets, derivâts dal todesc aleman che si distinguin dal todesc fevelât inaltrò.


text:
Plui dal
70% des impresis piçulis e mezanis (IPM) de Catalogne al dopre intes
sôs ativitâts di ogni dì la lenghe catalane. Une percentuâl che e
reste maioritarie, ma si sbasse al 57%, ancje cuant che si trate di
rapuarts cun sogjets che a son fûr de imprese, ven a dî
istituzions, furnidôrs, clients e v.i. A son i doi dâts principâi
di un scandai fat su cinccent impresis de Direzion gjenerâl pe
politiche linguistiche dal guvier catalan e de PIMEC, o sei la
associazion di categorie des aziendis piçulis e mezanis. Suntun plan
teritoriâl, la provincie catalane là che la lenghe proprie e je
doprade di plui e je chê di Girona, chê là che si le dopre di
mancul e je chê di Barcelone. Suntun plan dimensionâl, invezit, lis
impresis là che la lenghe e je plui fuarte a son chês individuâls.
Font:
NPLD, 25/04/14


text:
Il
comitât esecutîf de organizazion Conradh
na Gaeilge al à decidût che al
puartarà in judizi il guvier de Irlande dal Nord dopo de sô
decision di no fâ buine la propueste di leç su la lenghe irlandese
che e cjape dentri la strategjie di politiche linguistiche pai
prossims agns. La strategjie pe lenghe e jere stade uficializade de
ministre pe culture Carál Ní Chuilín ai 30 di Zenâr dal 2015 e
par un an a dilunc e jere stade al centri di un percors di discussion
e di condivision cui citadins, cu lis organizazions pe lenghe e cun
altris realtâts associativis. Al moment dal vôt però, i
rapresentants unioniscj e chei dal Alliance
Party no le àn fate buine. La leç su
la lenghe gaeliche e jere previodude ancjemò dai acuardis di pâs pe
Irlande dal Nord e il stes program di guvier 2011 – 2015 le
calcolave une prioritât. Di chi duncje la decision de organizazion
pe lenghe irlandese di cjapâ la strade judiziarie par obleâ il
guvier nordirlandês a mantignî i siei impegns.
Font:
CnaG,
04/04/16


text:
Les vôs dai Furlans sparniçâts ator pal mont
Friday, September 28, 2007
Libertât di espression ( Tierce part )
Le che i gjornâi e le televisions no rivin :
Ko htike Prosaic collection
Taxation Without Representation
Les targhis de machinis regjistradis a Washington DC, e disin " tasazion cence rapresentazion" che in pocis peraulis e son ispiradis al slogan de rivoluzion Merecane "Taxation without Representation is Tyranny!".
Cemût mai ? E je une provocazion par bande de aministrazion dal "District of Columbia", dal moment che i residents dal distret no puedin elei un/e rapresentant cun dirit di vot al Congress come i 50 stâts federai e puedin.
A part par une limitade aministrazion municipâl citadine, le grant part de decisions su cuestions e vegnin cjapadis dal Congress Federal che i Washingtonians no puedin votà.
Une des conveniencis pratichis di ve' in Congress un rapresentant come citadin al e' chel di jessi judât cun che si an fastidis cu le burocrazie federâl. ( Ce che no si fas par jessi votâts )
Scuasit ogni an le aministrazion locâl e cualchi senadôr simpatetic a le cause e cirin di proponi une lec o un emendament costituzionâl cal ricognossedi al District of Columbia al dirit di votazion in Congress o le amission ale union come 51esin stat.
Ancje chest an e an tentât e come ogni volte e je lade strucje.
Forsit ur conven propite tornà cul Maryland par podè votà dai rapresentants cun diret di vot.
Sito de iniziative
Wednesday, September 26, 2007
Libertât di espression (part seconde)
Tuesday, September 25, 2007
Le libertât di espression...un esempli Merecan.
Metin al cas.
Tu as un personaç politic forest cognossût pe sôs ideis su le revision/negazion dal Olocaust
Al ven invidât a une conference ale Columbia University in New York une citât cognossude come progressiste e cjase par cualchi milion di merecans di origjine Ebraiche.
Dopo une setemane di antecipazion fate di polemichis sui gjornâi merecans e tension, come che si pues viodi de presentazion fate dal Dr. Lee Bollinger e je stade une impuartante lezion su le libertât di opinion e sui dirits garantîts dal prin emendament.
Friday, September 21, 2007
Al Belgjo cidin cidin al a cûr di spari'.
Se un doi mes indaûr le television Belghe par finte e veve dite che les Fiandris e vevin secedut dal Belgjo e ladis par lôr cont e al pais al jere scuasit colât in tal panic, cumò al semee che si feveledi pardabon . Dome un tierç de popolazion gjenerâl e pense che fra dîs agns al pais al esistedi come cal esist vuê. Chel al semee cal sedi sticjiat ancje dal fat che tes Fiandris viodude le situazion politiche plui int di prime e tache a viodi le dissoluzion come une alternative.
Chi sot par lei di plui :
Expatica
Bloomberg
New York Times
Friday, September 7, 2007
Le crisi dai Mutuos
Ce robe ise ?
Prime di dut, e je une crisi leade a ciertis istituzions bancariis che an investît une vore in securities ( azions di borse ) leadis al marciât dai mutuos subprime. In pocis peraulis ai prestits pe cjase fats a int che no podeve par motîfs economics e di precedents ve' al miôr pussibil tas di interess.
Cemût ise scomençade ?
Ben, le nature stesse dai clients che cjapavin in prestit centenârs di dolars in tun marciât immobiliar in cressite, al jere un riscjo di par se', ma se le domande di cjasis e continuave al riscjo di pierdi becs su un mutuo no paiât al jere simpri bas.
Chest al le' lat indenant par un poc, judât dai bas tas di interès de Fed, e de possibilitat pal paron dal mutuo di vendi le cjase e paià fûr al debit in cas che le robis no fossin ladis propite ben. Ma dopo, al marciât immobiliar si e' fermât, i presis de cjasis in ciertis bandis dal pais no cressevin ma e levin ju', i tas di interess sui mutuos variabils e son las su' e tante int si e' cjatade cun plui mutuo di ce' che podevin paià e cence le pussibilitât di vendi le cjase ( dal moment che tante int e jere te stesse situazion )
Cusi come in tun domino, le reazion e je tacade, tacant da cui cal a pierdude le cjase a le UBS AG che a pierdût 150 milions di francs par i investiments leâts a chest tipo di mutuos.
Chest dopo si e' sparniciat a magle di vueli su "Wall Street" e dutis lis atris placis di investiment ator pal mont.
No soi ne' un economist ne' un espert in materis finanziaris, chest al e' ce' che o ai capît leint i gjornâi e scoltant le radio.
Links par capi' di plui :
International Herald Tribune
USA Today
Cualchi storie di int che a pierdude le cjase
Wednesday, September 5, 2007
No o vin premure !
Le gjenerazion che sta' jentrant in tal mont dal lavôr in chescj agns e smanie di passà dai bancs di scuele alis posizion Manezarial daurman.
Cheste e semee jessi une de carateristichis de gjenerazion Y le fie dai Baby Boomers , une gjenerazion cressude in tune epoche di prosperitât ma ancje plui figotade e vissiade de chês che son vignudis prime. Zovins usas a Internet e ale tecnologje dai ufizis ma ancje cun pocje pazience par les lungjis gavetis.
Ise propite cussì ?
Par save' di plui, o podês lei le newsletter dal Harvard Business School e tabain propite di cheste gjenerazion... le me' gjenerazion.
Monday, September 3, 2007
Quebec....Canada ?
Lant su' pe interstatal I-87 in tal Stat di NY, dopo jessi pasàs par centenârs di kilometris di forestis e montagnis si scugne fermâsi pal puest di bloc de frontiere Canadese. Apene jentrâts in Canada, i segnai stradâi e le lenghe usade de int no je plui che Inglese, ma Francese o miôr "le français québécois", le varietât di francês tabaiade di chestis bandis.
Al semee un mont difarent dal rest dal mont anglofono, no dome le lenghe e je difarente ma ancje le maniere che le int si compuarte e al mut di fa' al e' une vore difarent di chel si e' usàs tai Stats Unis, no par nie cheste provincie e a' une fuarte identitât regjonâl, e une storie che va' indaûr 400 agns.
Ancje se le grant part dal Canada no tabaie par francês, in Quebec al francês e je le lenghe uficiâl de provincie, grazie ale "loi 101" ( al statût cal regole le uficialitât dal Francês in Quebec ) Propite le setemane pasade al 26 di Avost (1977-2007) a le' colât l' aniversari de aprovazion de lec. Al semee stranît che par che si ricognossedi al dirit di un popul di fevelà' le so lenghe mari cul guviêr si vedi spietât cusi' a lunc, ma le storie e je stade tant plui complicade e no simpri ducj e son stâts dacuardi. Le rason mari e semee jessi che si trate simpri che je une isule Francofone in tun ocean Anglofon e a tante int i da' fastidi che al Frances al vignedi tutelât. Ma chestis e son polemichis co lassi ai Canadês. :-)
Visità al Quebec e je une esperience uniche, soredut le regjon di "Ville de Quebec" ( capitâl de provincie ), le architeture e le atmosfere e a savôrs e colôrs di un atri continent, e le nature e i paesagjos e son cent par cent dal gnûf mont, (parcos naturâls, braidis, cascadis ....)
Particolaritât Culturial + tutele = une slavinade di turiscj di ogni bande di mont


text:
Fantinel, Elkan, Cipriani e Cosulich: cussì je targade le gnove produzion di vodka che second il Messagero veneto je Made in Friûl e second altris je made in Venit
.
La vodka je otignude di solit da fermentazion di patatis e cereâi, cumò si vares di doprà par chist prodot dal Nord-Est (cussì pal moment no si rabie nissun) finissimis cereâi e vins blancs dal Friûl di livel, par tornà a cjapà l'ereditât di Bepo Cipriani chel distilave Vodka tai ains Quarante.
Le butilie samêe une fantasime, ma ancje se cun cualchi dubi, auguri buine aventure a chist prodôt!
Par cercjalu si à di spietà setembre.....


text:
La colaborazion jenfri la Microsoft e l’Ufici pe lenghe galese e à permetût di meti a disposizion la interface linguistiche complete par galês pal sisteme Windows 7. Il lavôr al è stât dut paiât de multinazionâl e il servizi si pues discjariâlu cence vê di paiâ un franc. Une vore sodisfat par cheste gnove si à declarât il ministri galês pal patrimoni nazionâl Alun Ffred Jones che le à presentade tant che un altri esempli impuartant dal interès che il mont economic al à pe lenghe galese.
Font: Welsh Language Board, 11/02/10


text:
A son miârs i gjenitôrs galizians che si cjatin a no vê garantît pai lôr fîs il dirit a studiâ inte lôr lenghe proprie. La denuncie e ven fate de organizazion “A Mesa pola Normalización Lingüística” cul dâ vôs ai gjenitôrs che a fasin part dal grup “Nais e Pais polo Ensino en Galego” che a àn puartât cetancj esemplis di violazions dai dirits linguistics dai lôr fîs a scuele. A confermâ cheste situazion a son ancje i passe 500 câs denunciâts, dome di Zenâr incà, ae linie telefoniche metude su di pueste di A Mesa. Contrari di ce che al dîs il PP – a disin i rapresentants di A Mesa – in dì di vuê, ancje tes scuelis là che si varès di garantî il bilinguisim, a jessi metude in secont plan e je simpri la lenghe galiziane. Baste pensâ che al è sucedût ancje che de stesse aministrazion regjonâl a rivassin materiâi didatics par castilian ancje ta chês materiis che, daûr dal curicul scolastic, a varessin di jessi insegnadis par galizian.
Font: A Mesa, 30/04/09; El País, 01/05/09


text:
Romanie: par AI i Rom a son inmò discriminâts
Daûr dal ultin Rapuart dât fûr di Amnesty International, in Romanie a son ancjemò tancj i segnâi di discriminazion e di intolerance cuintri des minorancis etnichis, massime i rom. Par chescj ultins, di fat, si àn discriminazions che a rivuardin il lavôr, la salût, la cjase e la educazion. Cun di plui, tai ultins mês si àn vudis diviersis declarazions di stamp razist cuintri di lôr ancje de bande di rapresentants politics e istituzionâi di alt nivel, a tacâ dal president rumen Traian Basescu e dal ministri pai forescj Adrian Cioroianu.
Font: Divers.ro, 02/06/08


text:
La comunitât sami che e vîf ta cheste aree però e je preocupade pai efiets dal progjet sul ambient e su la economie tradizionâl de popolazion locâl che propit su chest ambient si fonde. Dopo cualchi an di lavôr, di fat, il sît minerari al sarà bandonât ma si lassarà daûr un teritori incuinât e un ambient naturâl, in dì di vuê siôr di speciis vegjetâls e animâls za sparidis di altris regjons, dal dut fiscât. La popolazion locâl cu la poie di militants sami e à blocât plui voltis lis stradis di acès al sît par impedî che la compagnie minerarie e puedi tacâ cu lis esplorazions, ma e je stade atacade cun violence de polizie svedese. Su la cuistion al è intervignût ancje il Parlament sami condanant l’ûs de violence de bande des fuarcis di polizie tai confronts di manifestants disarmâts, intant che i avocats de comunitât a àn fat savê che a puartaran la cuistion ae atenzion des autoritâts internazionâls poiantsi sul dirit des comunitâts nativis a difindi la lôr tiere e il lôr mût di vivi tradizionâl.
Il blog di Internazionalitari al nas di une trasmission di Radio Onde Furlane e al fevele, cuntun tai nazionalitari, des nazions cence stât e des minorancis nazionâls de Europe.
27/08/13
Sami: mobilitazion cuintri dal progjet minerari a Gállok
La comunitât sami che e vîf ta cheste aree però e je preocupade pai efiets dal progjet sul ambient e su la economie tradizionâl de popolazion locâl che propit su chest ambient si fonde. Dopo cualchi an di lavôr, di fat, il sît minerari al sarà bandonât ma si lassarà daûr un teritori incuinât e un ambient naturâl, in dì di vuê siôr di speciis vegjetâls e animâls za sparidis di altris regjons, dal dut fiscât. La popolazion locâl cu la poie di militants sami e à blocât plui voltis lis stradis di acès al sît par impedî che la compagnie minerarie e puedi tacâ cu lis esplorazions, ma e je stade atacade cun violence de polizie svedese. Su la cuistion al è intervignût ancje il Parlament sami condanant l’ûs de violence de bande des fuarcis di polizie tai confronts di manifestants disarmâts, intant che i avocats de comunitât a àn fat savê che a puartaran la cuistion ae atenzion des autoritâts internazionâls poiantsi sul dirit des comunitâts nativis a difindi la lôr tiere e il lôr mût di vivi tradizionâl.


text:
A jerin sù par jù 3 mil lis personis che ai 28 di Març a àn manifestât pes stradis di Iruñea / Pamplona par rivendicâ il rispiet dai dirits linguistics in dute la Navare. Cun di fat, in dì di vuê, il teritori di cheste regjon al è dividût in trê fassis – bascofone, miste e no bascofone – là che la tutele linguistiche e je divierse. Te aree calcolade “no bascofone” in realtât no si garantìs nissun dirit linguistic par cui che al fevele par basc. A inviâ la mobilitazion al è stât un coletîf di gjenitôrs che a domandin pai lôr fîs il dirit di studiâ par euskara, la lenghe basche. Intant de manifestazion, dut câs, si à domandât che lis misuris di tutele e di promozion dal basc a vegnin slargjadis a dute la Navare e no dome par chel che si riferìs ae istruzion.
Font: Gara, 28/03/10


text:
Pre Zaneto, il predi poete. E je stade a pene publicade la sô prime biografie curade di Serena Fogolini | Une cerce | Cui che al jere Pre Zaneto
Don Giovanni Schiff (1872-1947), pre Zaneto, poete dal popul al è il prin studi organic dedicât a cheste impuartante personalitât dal Friûl di mieç. Une ricercje che e à puartât ae lûs tancj particolârs su la sô opare poetiche, sul so impegn sociâl e su la sô intense ativitât parochiâl. Un esempli di tignî cont, Pre Zaneto, contât intun libri di vê e di lei, realizât di Serena Fogolini, laureade magjistrâl in lenghis pe comunicazion internazionâl inte Universitât dai Studis dal Friûl.
Tra lis tantis curiositâts di cognossi sul so cont, pre Zaneto al è stât autôr di passe cent mil viers e in tai agns Trente, a cause des leçs fassistis che a vietavin di usâ i dialets, si jere inventât un mût cetant origjinâl par scjampâ ae censure, poetant intun lengaç dal dut inventât, tra il talian e il furlan, rivant adore di imbroiâ i legjislatôrs vistîts di neri par puartâ indenant la sô cause nobile.
Figure poliedriche e cetant vivarose, il so esempli si slargje ancje inte difese dai ultins, dai plui debii e des associazions e des iniziativis di agregazion intes comunitâts. Ancje lis sôs predicjis par furlan a otignivin preseaments tra i fedêi propit pal stîl, i contignûts e la lenghe doprade.
Cence dubi, chest prin ritrat curât di pre Zaneto, al presente un personaç pardabon carismatic, impegnât in plui che inte divulgazion de peraule di Diu, inte valorizazion de sô tiere, dal so popul e de sô lenghe. Une azion che e viôt protagonist un predi, une altre testemoneance dal impegn impuartant de Glesie furlane inte difese de identitât locâl. ❚
___________________________________
Une cerce
Us proponìn la prime pagjine dal libri Poesiis furlanis di Sior Zaneto, dulà che l’autôr si presente e al spieghe diviersis robis su la sô poetiche e sul so spirt di furlan.
Ciarissins letôrs,
chi o ves di viodi niemancul che vinç poesiis fatis da me stess in chest timp di dominazion todesçhe e fin ai dis nestris. Il contenut di chesç sones, idilis e odis e an un suc di morâl, di conpassion e ançie di legrie.
Dopo la ploie di solit al spunte il soreli, come al diss il proverbi. E son nininis, çiars ricuars de vite trascurade, mò cà, mò la, simpri cul scopo di fa dal ben.
Del rest a son poesiis facilis acapissi par duç, e an il sfont popolar e sentimental. Il viers al è dantesc, e ançie imite sul viers di Leopardi, di Pindar grec e del nestri grand’ maestri Pieri Zorut.
Quindi io us auguri une buine leture, us auguri insomi felicitât e grande tendenze viers lis mes poesiis lirichis; o podares lei sot la nape, durant lis oris lungis d’invier!
Buine leture!
Feagne il 3 Novembar 1945
__________________________________
Cui che al jere Pre Zaneto
Pre Zaneto, il so vêr non al è Giovanni Schiff, al è nassût a Porpêt ai 17 di Zenâr dal 1872 e al è muart a Percût ai 4 di Lui dal 1947. Plevan, poete popolâr, scritôr e gjornalist, al à esercitât il so ministeri a Vuirc, Malisane e Percût. Al à scrit par plui di vincjecinc agns pal setemanâl La Vita Cattolica, publicant lis sôs poesiis e i siei articui, cetant seguîts. Come che al à fat notâ Domenico Zannier, lis sôs poesiis no son ancjemò jentradis a fâ part des antologjiis, ancje se insiemi a Zorut, come che al à comentât Giorgio Faggin, Zaneto al è «la plui grande risorse pe cognossince de lenghe furlane plui gjenuine».
Il so libri dal titul «Poesiis di Zaneto», publicât intal 1945, a vuere a pene finide, al è stât editât diviersis voltis e cumò, in gracie dal lavôr de ricercjadore Serena Fogolini, la sô figure e personalitât, une des plui rilevantis a cjaval tra Vot e Nûfcent in Friûl, e ven a jessi riscuvierte come che e merete.
«Pre Zaneto, poete dal popul», realizât cul contribût de Provincie di Udin, dal Comun di Porpêt, de La Vita Cattolica, de Societât Filologjiche Furlane e dal Cirf, si presente tant che un volum monografic, une biografie dulà che Pre Zaneto al ven ricuardât tant che un predi popolâr che al à prodot lirichis in marilenghe, componiments ma ancje cronichis cetant letis e amadis. Il so, cemût che a disin autorevui esperts, al jere un furlan sclet, popolâr, diret, cussì di podê fâ “rivâ” i siei messaçs a ducj. ❚
✒ Alessio Screm


text:
Il deputât
di ERC, Alfred Bosch, adun cui europarlamentârs Ramon Tremosa di CiU
e Raul Romeva di ICV, al à presentât a Bruxelles i contignûts de
propueste di leç sul dirit ae autodeterminazion che e sarà
presentade tal zîr di cualchi setemane intal Parlament spagnûl. Se
la iniziative e ves di lâ sù pai stecs – al à spiegât il
rapresentant de Esquerra – almancul o varìn metût ae prove il
nivel di democrazie dal stât spagnûl e o fasarìn po apel aes
istituzions europeanis. Par Romeva la iniziative e va a rispuindi a
di une domande sociâl simpri plui fuarte che e rive dai Paîs
Catalans. Tremosa invezit si è dite sigûr che la UE no sierarà la
puarte a di une Catalogne indipendente.
Font:
VilaWeb, 05/06/12


text:
Princip bambin
Discjame il GeoTag
Intal 2002 al ven ricognossût cuntun prin premi ae "Mostre dal Cine Furlan" la vore di animazion metude adun cun grande abilitât dai arlêfs dal IPSIA di Glemone: "Il princip bambin" une riduzion dal “Piçul princip” di Saint-Exupéry.
La cualitât dai lavôrs presentât in concors e an intivât la sensibilitât de jurie e dal public.
Un lavôrdai arlêfs des classis prime A e prime B dal cors par Operadôrs tai Servizis Sociâi.
Coordenament (pipinots, animazion, senografie, sfonts, tescj e regjie) de professore Chiara Pecile
Cul jutori (ripresis, lûs, fotografie e regjie) dal professôr Luca Peresson
.
Voltât par furlan e recitât di Gianni Gregoricchio
.
Montaç di Benedetto Parisi
.
Chest video al è stât metût in Rêt in graciis da la aprovazion dal dirigjent scolastic prof. Bruno Seravalli.
Mandi Gianni. E graciis par dut.
lassait un vuestri messaç
Lasciate un messaggio
Diari di Viaç: Colonia Caroya (Argjentine)
Discjame il GeoTag
lassait un vuestri messaç
Lasciate un messaggio
Inte tane dal Farc - Mauro Tosoni
Discjame il GeoTag
Da l'archivi di Farcadice RTV
Imagjinis dal 1999 tiradis fûr da il "TG in Rêt", il prin TG par furlan.
Mauro Tosoni al fevele di informazion in Friûl e in furlan.